open-index/open-wikipedia-markdown huggingface dataset:
Castiello de Cingla

O **castiello de Cingla** ye un castiello situau en a localidat teruelana de Cingla, en o Xiloca.

En l'actualidat ye en ruinas y nomás en queda que una torre que se fa servir como campanal d'a ilesia parroquial. Manimenos seguntes Florentín Andrés y Valero, d'antis mas teneba una muralla de planta rectangular, sobre la que destacaban un edificio tamién rectangular con un torretón igual que l'actual torre campanal y un alchub, asinas como una galería subterrania que lo comunicaba con o lugar.

## Historia
O castiello fue construyiu por Alifonso I d'Aragón, qui lo entregó como propiedat a o monesterio de Sant Chuan d'a Penya y dimpués a o monesterio de Mont Aragón. Chunto a o castiello s'ha trobau ceramica ibera, lo que confirma que ya bi heba una población d'ixa epoca en iste mesmo puesto. En l'anyo 1338 fue esviellau por o rei Pero IV d'Aragón.

Entre os feitos historicos mas destacaus cal sinyalar que o castiello fue vesitau por o rei Ferrando VII d'Espanya o 13 d'abril de 1814. Os zaguers repuis d'o castiello s'estricalloron mientres as Guerras Carlistas.

## Cheodesia
Bi ha un vértiz cheodesico situau en o castiello a una altaria de 1.057 metros dende o livel d'a mar.

## Referencias

## Vinclos externos
*  En descubrejiloca.es.
*  En Castillos de España.
*  En Castillos.net.
Ermita de Santa Quiteria de Santolaria de Galligo

A **ermita de Santa Quiteria de Santolaria de Galligo** ye una ermita situada amán d'a localidat de Santolaria de Galligo, en a Plana de Uesca, provincia de Zaragoza, sobre o cerro de Santa Quiteria (712 m).

Adedicada a Santa Quiteria, se troba en una pista que sale d'o kilometro 7 d'a carretera que une os lugars d'Ayerbe y Santolaria de Galligo. Iste camín sale a la izquierda d'a carretera y ye marcau como rota de BTT. A o largo de toda ella bi ha a-saber-las cabanyeras que fan que se contine andando por a pista prencipal. Dita pista leva enta un pinar y mas entabant bi ha un collau sin d'árbols. En iste punto bi ha un forcallo en o camín, estando a pista que s'endreza enta la izquierda la que leva ta la ermita.

Fue construyida l'1 de chinero de 1981, tiene una altaria de 4,5 metros de alto y poseye un campanal en l'alto de ella.

## Celebracions
En ista ermita se celebra a romería de Santolaria de Galligo en a Pascua de Pentecosta en honor a Sant Antón, patrón d'a Sierra Estronad o 17 de chinero. Consiste en realizar una gambada desde Santolaria dica la ermita d'alto u baixo 3 kilometros. A marcha remata con o tanyiu d'as campanas en plegar ta la ermita y dimpués una chenta. A birolla la trayen os participants d'a cursa y se fa en as mesas y cadieras que se troban chunto a ella. En rematar a chenta se reculle tot y se torna a o lugar en auto. Una d'as tradicions d'istas romerías ye cantar o *gozo a Santa Quiteria*.

## Rotas
A-saber-las rotas tanto andando como en bicicleta levan enta la ermita. Una d'as rotas mas conoixidas ye a *Vuelta a Sierra Mayor*, a cual prencipia y remata en o lugar d'Ayerbe. Ye una rota de carácter circular y con prou deslivel acumulau. Ista ruta se fa por un regular en becicleta y permite observar amplas arias deshabitadas asinas como grans selvas de diferents tipos de vechetals, todas ellas entre as provincias de Uesca y Zaragoza, pero sin salir d'a comarca d'a Plana de Uesca. A mayor parti d'o trachecto discurre por pistas, normalment en buen estau, pero con trampos esmarchinaus debiu a la acción de l'augua y a o inconsistent d'o terreno.

## Cheodesia
Bi ha un vértiz cheodesico situau chunto a la ermita con una altaria de 712 metros dende o livel d'a mar.

## Vinclos externos
*  Senderos por la Hoya de Huesca
*  Huesca en BTT

## Referencias
Esvinzadura

Una **esvinzadura** u **hernia** ye a protrusión de cualsiquier organo u teixiu difuera d'a cavidat d'o cuerpo en que ye alochau normalment. As esvinzaduras mas comunas se desembolican en l'abdomen, cuan una debilidat d'a paret abdominal chenera un vueito, a traviés d'o que se produz una protrusión d'o peritoneo parietal. Tot y que as esvinzaduras mas conoixidas en medecina son as relacionadas con a cavidat abdominal, existen tamién esvinzaduras en puestos diferents como a esvinzadura discal y a esvinzadura cerebral.

## Etiolochía
* Conchenitas: por trestuques d'o desarrollo.
* Adquiridas: por factors como que obesidat, repretamiento, esfuerzo fisico que aumenta a presión intraabdominal. .

* Traumaticas: por factors traumaticos. Por eixemplo, en os cans ye frecuent que cuan son atropellaus, o diafragma siga danyau parcialment u total, debant d'o que as fecegadas intestinals pueden pasar enta a cavidat toracica.

## Cuadro clinico
* Tumoración tova que aumenta con a tos, esfuerzos y bipedestación, y que disminuye en decubito y reposo.
* Dolor, que ye mayor cuan se ye formando a evachinación.
* Trestuque d'o transito intestinal: dificultat d'expulsión de gases y fecegadas. O grau va dende un simple repretamiento dica una obstrucción total d'o transito intestinal.

## Clasificación
* Seguntes etiolochía:
** Esvinzadura conchenita
** Esvinzadura adquirida
* Seguntes a suya morfolochía:
** Esvinzadura eslizada: o suyo conteniu (o meso u a viscera) fan parte d'a paret d'o saco.
* Seguntes localización:
** Esvinzadura de regato esofagico
** Esvinzadura d'hiato
** Esvinzadura inguinal
** Esvinzadura crural
** Esvinzadura umbilical
** Esvinzadura epigastrica
** Esvinzadura lumbar
** Esvinzadura discal
** Esvinzadura cerebral
** Esvinzadura paraestomal
* Seguntes o suyo tractamiento cirurchico:
** Esvinzadura reductible u simpla
** Esvinzadura irreductible u incarcerada: no se puet reducir, o que no implica compromiso vascular.
* Seguntes evolución:
** Esvinzadura no complicada
** Esvinzadura complicada u estrangullada: tiene compromiso vascular, ye decir, no recibe sangre en comprimir os vasos que a irrigan. Reducir una esvinzadura estrangullada ye contraindicau.
* Seguntes o conteniu d'o saco herniario:
** Esvinzadura de Richter: contiene solament parte d'a paret d'o bodiello, normalment o canto antimesenterico. Gosa estrangullar-se.
** Esvinzadura de Littré: a que contiene un diverticulo de Meckel
** Esvinzadura d'Amyand: a que contiene l'apendiz cecal con apendicitis u no.

## Tractamiento
Consiste en una intervención cirurchica para privar que s'embolique y s'estrangulle, seguida de rehabilitación y consumo de medecinas indicau por o doctor. Ista recibe o nombre d**'hernioplastia**.

## Se veiga tamién
* Esvinzadura discal
* Esvinzadura inguinal
* Esvinzadura umbilical
* Esvinzadura d'hiato
* Esvinzadura estrangullada
* Esvinzadura cerebral
* Diastasis de rectos
* Esvinzadura paraestomal
* Esvinzadura de Garengeot

## Notas


## Referencias

## Vinclos externos

*  Recursos sobre esvinzaduras http://www.hernia.org/
*  Os sintomas d'a esvinzadura
Aldeaquemada

**Aldeaquemada** ye un municipio andaluz d'a provincia de Chaén situato en a comarca de Sierra Morena. A lo norte fa muga con a Provincia de Ciudad Real.

A establita de l'actual nuclio poblacional data de 1814 y a suya población ye de  habitants, en una superficie de 121&nbsp;km².

Ye un lugar que historicament ha estau aislato con vias de comunicación deficients.

## Historia
En o territorio que fa parte de l'actual municipio bi ha restos arqueolochicos d'a prehistoria y muestras de pintura rupestre, ceramica antiga y repuis de construccions y calzadas romanas. L'actual nuclio urbano ye consecuencia d'a politica de repoblación de Carlos III desarrollata mientres as anyatas de 1768 y 1783 en que s'establioron colonos prencipalment de Suabia, Francia y Catalunya. En l'actualidat encara ye frequent trobar personas con apellius d'orichen alemán, francés y catalán, así como tamién ye prou visible una meya d'altaria d'os suyos habitants por dencima d'as poblacions d'alredor.

Ye municipio dende l'anyo 1814.

## Gastronomía
Aldeaquemada, por a suya situación aislata y con o paso de pastors nomadas tien una gastronomía peculiar y con influencias de Castiella-La Mancha con qui muga. Cada anyo en o mes de mayo se celebran unas Chornadas Gastronomicas.

## Referencias

## Vinclos externos

*  Pachina web oficial municipal d'Aldeaquemada.
El Torretón (sierra de Lidón)

**El Torretón** ye una cima de 1.273 metros d'altaria de la sierra de Lidón situada en lo municipio de Rubiuelos (provincia de Teruel), en lo cabalto de lo mesmo nuclio urbán.

## Toponimia
L'oronimo *El Torretón* ye trasparent en aragonés. La palabra *[[torretón]]* ye morfolochicament un derivau de *[[torre]]* con lo sufixo *[[sufixo -ón|-ón]]* y l'infixo *[[Infixo -et-|-et-]]*, u semanticament un derivau de *[[torreta]]* con sufixo *-ón*, con valua augmentativa como en *[[basetón]]*, *[[casetón]]*, *[[faixetón]]* y *[[rosetón]]*.
Barbara Navarro

**Barbara Navarro**, naixida de Fago en 1899 y muerta en San Francisco, Estaus Unius en calendata no determinada, estió una muller aragonesa que emigró a Estaus Unius en l'anyo 1921 con nomás que 21 anyadas, edat minima ta fer-lo. Dimpués de muitos esfuerzos s'establió como empresaria en un *rancho* a on teneba uellas y contrataba pastors prencipalment aragoneses.

En l'anyo 1921 con 21 anyatas nomás emigró a Estaus Unius con as ansotanas Sebastiana Vitales y Ramona Navarro; de primeras s'establió en San Francisco a on i sirvió en cualques familias acomodadas, allí en una fiesta d'espanyols conoixió a Pascual Aznárez, naixiu de Casa Sanbartolo d'Ansó, qui tamién heba emigrau en o mesmo anyo. En 1931 replegaron as suyas ganancias y mercoron un rancho en Lancaster, California.
Ermita de Santa Barbara de la Puebla de Valverde

A **ermita de Santa Barbara** ye una ermita situada amán d'a localidat de La Puebla de Valverde, en a comarca de Gúdar-Chabalambre, provincia de Teruel.

O primer dominche de mayo se i fa una romería.

## Cheodesia
Bi ha un vértiz cheodesico situau chunto a la ermita con una altaria de 1.325 metros dende o livel d'a mar.

## Referencias

## Vinclos externos
* Rota a la ermita de Santa Barbara. Wikiloc.
* Información sobre a ermita
Ermita de Santa Barbara de Corbalán

A **ermita de Santa Barbara de Corbalán** ye una ermita situada amán d'a localidat de Corbalán, en a comarca de Comunidat de Teruel, provincia de Teruel.

Fue destruyida por l'aviación en a Guerra Civil Espanyola.

## Cheodesia
Bi ha un vértiz cheodesico situau chunto a la ermita con una altaria de 1.304 metros dende o livel d'a mar.

## Referencias
Ermita de Santa Barbara de Celadas

A **ermita de Santa Barbara de Celadas** ye una ermita aragonesa situada amán d'a localidat de Celadas, en a comarca de Comunidat de Teruel, provincia de Teruel.

O primer dominche de mayo se fa una romería a la ermita dende o lugar de Celadas. Bi ha restas d'a Guerra Civil Espanyola en o cerro de Santa Barbara.

## Cheodesia
Bi ha un vértiz cheodesico situau chunto a la ermita con una altaria de 1.261 metros sobre lo livel d'a mar..

## Referencias

## Vinclos externos
* Rota Teruel, ermita de Santa Barbara de Celadas, Caudet, Concud y Teruel. Wikiloc.
San Cristóbal (sierra de Lidón)

**San Cristóbal** ye un mont de 1.496 metros d'altaria d'a sierra de Lidón situau en o municipios de Rubiuelos, en a provincia de Teruel.

En a suya cima bi ha un vértiz cheodesico y se troba tamién a ermita de Sant Cristofo de Rubiuelos.

## Vinclos externos
*  [ftp://ftp.geodesia.ign.es/Red_Geodesica/Hoja0516/051695.pdf Fuella d'o vértiz cheodesico].
Trasmont Alto

**Trasmont Alto** (en castellano *Trasmón Alto*) ye un mont de 1.311 metros d'altaria, situau en a sierra de Moncayo, en a muga entre os municipios de Talamantes y Calcena, en a provincia de Zaragoza.
Ermita de Santa Barbara de Val d'Algorfa

A **ermita de Santa Barbara de Val d'Algorfa** ye una ermita situada amán d'a localidat de Val d'Algorfa, en a comarca de Baixo Aragón, provincia de Teruel.

## Historia
A ermita de Santa Barbara se troba situada sobre un cabezo, construyida entre 1686 y 1689 por os Juan Francisco Aguilar y Raimundo Calvo. En l'anyo 1875 s'istaló un torretón que tancaba o suyo atrio con motivo d'a instalación d'una linia optico-telegrafica dende Zaragoza dica Moriella. A mas se fortificó con aspilleras y s'ubrió un foso a o suyo arredol. Istas modificacions se desfacioron en 1972 con una nueva reforma en a que se i adhibió una nueva portalada de ladriello.

## Cheodesia
Bi ha un vértiz cheodesico situau chunto a la ermita con una altaria de 624 metros dende o livel d'a mar.

## Referencias

## Vinclos externos
* Información sobre a ermita.
Trasmont Baixo

**Trasmont Baixo** (en castellano *Trasmón Bajo*) ye un mont de 1.225 metros d'altaria, situau en a sierra de Moncayo, en o trifinio entre os municipios de Talamantes, Calcena y trasobars, en a provincia de Zaragoza.
Cruz cubierta de l'Aínsa

A **cruz cubierta de l'Aínsa** ye un molimento d'o sieglo XVII que se troba amán de L'Aínsa y fue construito por a Deputación Cheneral d'Aragón ta remerar a vitoria d'as tropas cristianas sobre as musulmanas en o sieglo IX.

## Historia
O molimento fue construito en 1655. En 1765 fue esvoldregau por un airegaz y tornau a fer por orden de Carlos III.

## Descripción
Ye un tholos zarrau por una cleta de fierro y redolau por ueito colunnas y un tellau achapitelau rematau con una cruz. Dentro d'él, se i troba la representación d'a cruz y a carrasca, sinyals de Sobrarbe.

En o suyo friso ye a siguient inscripción:
* **Alto:** 

* **Baxo:** 

## Referencias
Nestor (cómic)

**Nestor** ye un personache de ficción d'a serie de cómic *[[As aventuras de Tintín]]*, d'o escritor belga Hergé. Ye o mayordombre d'o castiello de Moulinsart.

Nestor ye o prototipo de mayordombre d'a sociedat francesa. Noble, leyal y siempre atento sirvient domestico, Nestor sirve a o suyo sinyor, o capitán Haddock y a toz os atros huespedes d'o castiello como Tintín, o Profesor Tornasol u Bianca Castafiore.

## Historia
Nestor apareixe por primera vegada en *[[Le Secret de La Licorne]]*. En ista historieta, ye o fiel mayordombre d'os chirmans Loiseau, propietarios orichinals d'o castiellod de Moulinsart y villanos de l'aventura. Tintín ha estau raptau por Maxime y G. Loiseau y embrosquilau en a bodega. Cuan Tintín s'eslampa y mira de contactar con os suyos amigos a traviés d'o telefono d'a casa, Nestor dentra en a cambra y le pregunta qui ye. Bi ha alavez una baralla, en a que Nestor permaneixe fiel a os suyos sinyors. A la fin d'a historieta cuan os chirmans Loiseau son presos por as suyas actividaz, Nestor queda libre de cualsiquier delito. Todas as prebas apuntan a os chirmans Loiseau y amuestran que Nestor no conoixeba as suyas actividaz, mientres que Tintin y Haddock afirman que no puet estar chuzgau por o suyo anterior treballo.

Nestor contina estando o mayordombre de Moulinsart cuan o capitán Haddock reclama a propiedat, ya que Haddock considera a Nestor como parti d'ella. Dende alavez contina estando un personache recurrent en todas as historietas posteriors de Tintín, sirviendo leyalment a os suyos amigos Haddock y Tintín.

En *[[As choyas d'a Castafiore]]*, ye amostrau como o estereotipo de racista sospeitoso d'os chitans, mientres que en *[[Tintin et les Picaros]]* se le veye bebendo o whisky d'o suyo sinyor y ascuitando dezaga d'a puerta a Tintín y Haddock. En contraste, dimpués de que a vesita d'o prencipe Abdullah en *[[Coke en stock]]* l'haiga feito perder peso, Nestor piensa que a vesita ha estau un poco dificil pa él.

Nestor cuasi nunca no albandona as dependencias d'o castiello. Ixo no significa que no faiga parti d'as aventuras de Tintin. Tan pronto como l'aventura dentra a o castiello, como en *As choyas d'a Castafiore*, Nestor s'embreca en o mistero tanto como os suyos atros amigos.

## Adaptacions
Nestor apareixe en a cinta *[[The Adventures of Tintin: The Secret of the Unicorn]]* como mayordombre de Sakharine. Se l'amuestra como de buen corazón y mesmo aduya secretament a Tintín dando-le una pista sobre que contiene a maqueta d'o barco. Tamién se veye que no ye guaire contento con o suyo sinyor, ya que diz que Sakharine no le paga. En rematar a cinta se converte en o mayordombre de Haddock.
Tchang

**Tchang** (en francés *Tchang Tchong-Jen* u simplament *Tchang*, en chinés 張仲仁, pinyin *Zhāng Zhòngrén*) ye un personache de ficción d'a serie de cómic As aventuras de Tintín, creyada por o dibuixant belga Hergé. Ye un mesache chinés amigo de Tintín que apareixe por primera vegada en *[[Le Lotus bleu]]*. Ye l'unico personache que s'interpreta a él mesmo, ya que en a vida real Tchang Tchong-Jen yera un choven chinés que estudeaba artes polidas en Bruselas; Hergé se metió en contacto con él pa conoixer una mica mas a realidat de China.

## Biografia de ficción
Tchang Tchong-Jen, mas conoixiu como Tchang, ye de caracter amable, simpatico, servicial y con una gran humanidat. Tchang perdió a os suyos pais en o desbordamiento d'o río Yangtze; estando mientras ista tamborinada cuan Tintín le salvó cuan yera a punto d'afogar-se y se conoixioron.
    
## O personache y trachectoria editorial
Apareixe en *[[Le Lotus bleu]]*, una d'as histories mas reals d'Hergé. De feito, a suya aparición estió clau pa dibuixar una d'as suyas vinyetas mas famosas.

Mosen Gosset, lector de Tintín y protector d'os estudiants chineses d'a Universitat Catolica de Lovaina, contactó con Hergé pa meter-le a corrient d'o prechuicios d'a sociedat occidental d'ixas envueltas contra a cultura chinesa y le metió en contacto con un choven chinés que estudeaba artes polidas, Tchang Tchong-Jen, con qui establiría ascape una fuerte amistanza y qui l'explicó a historia, a cultura y l'arte de China. Hergé aproveitó pa denunciar en *[[Le Lotus bleu]]* a ocupació a que yera sometiu o país oriental por parti de l'Imperio Chaponés y a corrupció que yera patindo, tot adhibindo mensaches antiimperialistas.

O personache, amás, ye clau en *[[Tintin au Tibet]]*, a on o reportero, convenciu de que o suyo amigo ha sobreviviu a un l'accident d'avión en o Himalaya, va a escar-lo arrisgando a suya vida y la d'o suyo companyero, o capitán Haddock.

## Referencias
Capitán Haddock

O **capitán Archibald Haddock** (en francés *Capitaine Archibald Haddock*) ye un personache de ficción d'a serie de cómics belga *[[As aventuras de Tintín]]*, d'Hergé. Capitán de marina, Haddock ye un viello lupo de mar, un entranyable companyero de viache de Tintín a o largo de buena parti d'as suyas aventuras. Apareixe en 17 álbums d'os 25 tradicionalment admitius como oficials; a suya primera aparición ye en *[[Le Crabe aux pinces d'or]]*. Curiosament, o lector no conoixerá o suyo nombre de pila, Archibald, dica l'antezaguero álbum d'a serie, *[[Tintin et les Picaros]]*.

## Biografia de ficción
O capitán Haddock recorre o mundo, por mar y por tierra, como companyero d'o reportero Tintín y o can Milú. Ye muit amigo de Silvestre Tornasol (encara que o tracto con iste requiere una gran dosis de pacencia), tracta como un pai autoritario a os inspectors Asín y Azín, tien una rariza amistanza con Bianca Castafiore, no sape como decir que no a Serafín Lampión, y simpatiza con o suyo antigo amigo Chester y con o mocet chinés Tchang. Tien muitas atras relacions personals (buenas y malas) con atros personaches, por eixemplo con o malvau Allan Thompson.

Viello aficionau a la pipa y o *Loch Lomond*, gran amigo d'as faltadas cultas y "refinadas" (lo que a vegadas ocasiona barallas y problemas a la resta d'o grupo), ye propietario d'o castiello de Moulinsart. Diz que s'estima mas d'estar-se en casa tranquilo en cuentas de correr aventuras.

## Faltadas
En l'inte d'a introducción d'o capitán Haddock a la serie en 1941, la caracterización d'o personache le presentó un problema a Hergé. Como navegant, Haddock habría de tener un vocabulario prou variau, pero Hergé no podeba emplegar faltadas, ya que sabeba que parti d'o suyo publico lector incluyiba ninos. A solución plegó cuan Hegé remeró arredol de 1933, poco dimpués de que se sinyara o Pacto d'as Cuatre Potencias, haber ascuitau a un comerciant emplegar a parola "pacto d'as cuatre potencias" como un faltada. Empentau por iste uso d'una "faltada irrelevant", Hergé fació que ol capitán usara parolas rarizas u esotericas que no yeran realment ofensivas, pero que prochectaría muit carranyau, como si estasen faltadas muit grieus. Istas parolas abracaban una variedad d'arias, a sobén relacionadas con termins especificos d'os campos d'estudio cientifico.

Amás d'as suyas muitas faltadas, as expresions mas famosas d'o capitán Haddock consisten en cuantas permutaciones de dos frases: *Mil millardos de mil millons de canyons!* (u *de naufrachios*) y *Lampit de lampiz!* (u *lampiz y relampiz*).

## Referencias
As choyas d'a Castafiore

***As choyas d'a Castafiore*** (en francés *Les Bijoux de la Castafiore*) ye o venteno primer álbum d'a serie *[[As aventuras de Tintín]]*, escrita y dibuixada por Hergé. Prepublicada en a revista Tintín entre o 4 de chulio de 1961 y o 4 de setiembre de 1962, apareixió como álbum independient en 1963. Fue publicada en aragonés en marzo de 2019.

*As choyas d'a Castafiore* constituye una curiosa historieta que se desmarca d'o habitual en os álbums de Tintín: no bi ha viaches, no bi ha grans escaicimientos, ni sisquiera verdaderos villans.

## Argumento
Mientres o Capitán Haddock descansa en o castillo de Moulinsart, recibe dos cartas, a primera, de Tchang, (protagonista de l'aventura *[[Tintin au Tibet]]*) que le diz que con os cudiaus que l'han dau en Londres ye millor, y a segunda de Bianca Castafiore que "s'invita" a ella, a la suya cambrera Irma, y a o suyo pianista Wagner a o castiello de Moulinsart. O Capitán Haddock decide marchar ascape a Italia, pero se trepuza en baixar as escaleras y se fa una torcedura en o piet, por o que ha d'estrangutir-se a la Castafiore en siella de ruedas. A la vegada Haddock quiere aduyar a un pueblo chitán que vive amán d'o castiello. A diva ha de parar muita cuenta con as suyas choyas y prevoca falsas alarmas por as nueiz pensando que le'n han furtau. Un día vienen periodistas d'a revista *Paris Flash* a fer un reportache, y un malentendiu entre istos y o Profesor Tornasol fa veyer que Haddock se va a casar con a Castafiore, y os suyos millors amigos no dudan en felicitar-le.

Tras aclarar a trafuca, dentran a Moulinsart periodistas de tot tipo pa fer un reportache con a diva, pero ella cacega as choyas en meyo d'o programa y avisan a os detectives Asín y Azín. Dimpués ella mesma troba as joyas y os policías s'encarranyan, pero a Tintín le contina intrigando a misteriosa fuyida d'un fotografo d'o reportache en mel meyo d'o programa.

Mas tardi desapareixen as choyas atra vegada, y alavez pareixe estar verdat. Os policías sospeitan d'os chitans d'haber feito o furto. O capitán se mete a-saber-lo contento, pues no nomás s'ha recuperau d'a torcedura, sino que amás a Castafiore le'n diz que marcha.

A la fin, con a Castafiore en Italia, Tintín descubre que o furto lo ha feito una picaraza y le tornan as choyas a la Castafiore.

### Personaches

O marbrero Isidoro Pando (en francés *Isidore Boullu*) ye inspirau dreitament en a vida cotidiane d’Hergé. Él mesmo conoixeba en a realidat a un marbrero con qui yera prou dificil contactar.
O nombres de Chuan-Lupo de la Flota (en francés *Jean-Loup de la Batellerie*) y Walter Risotto (en francés *Walter Rizotto*) son inspiraus en dos periodistas y grans reporters d'a epoca que treballaban pa la revista Paris-Match: Philippe de Baleine y Willy Rizzo, o nombre de Walter Risotto fa referencia a o periodista Walter Carone.

Tristán Bior (en francés *Tristan Bior*) ye una parodia de Christian Dior.

## Referencias
Penya Calcina Occidental

A **penya Calcina Occidental** (en castellano *peña Calcín Occidental*) ye una montanya de 2.208 metros que se troba situada en a muga entre Biescas y Sallent de Galligo, en a provincia de Uesca (Aragón). Ye a mas altera y mas amanada a o collau d'Arbenuso d'as tres penyas de Calcina.

## Se veiga tamién
* Penya Calcina Central
* Penya Calcina Oriental

## Vinclos externos
* En "Mendikat"
Morería de Magallón

La **morería de Magallón** ye a parti d'a villa a on, dimpués d'a conquiesta cristiana de Magallón en 1119, a parti d'a población musulmana que no emigró se quedo vivindo baixo lo nombre de "mudéchars".

O barrio d'a Morería se trobaba entre as actuals carreras d'o Cantón y Santa María. Un muro rodiaba iste barrio a lo cual s'accedeba a traviés de seis puertas d'as cuals nomás queda lo arco d'a Purisma.

Amoniquet, os musulmans fuoron convertindo-se a lo cristianismo u abandonando Magallón ta tresladar-se a atras morerías como la de Borcha. Asinas, en 1495 ya no quedaba garra musulmán vivindo en Magallón.

## Referencias
Punta Superior de Tapón

A **punta Superior de Tapón** (en francés *Grand Pic de Tapou*) ye un mont de 3.136 m d'altaria, con una prominencia de 15 m, que se troba en o macizo de Camachibosa, entre a provincia de Uesca (Aragón) y o departamento d'os Altos Pireneus (Occitania).

## Referencias

## Vinclos externos
* Punta Superior de Tapón en *Mendikat*.
Torre Armengaud

A **Torre Armengaud** (en francés *Tour Armengaud*) ye una tuca d'os Pireneus de 3.114 metros y una prominencia de 10 metros que se troba entre a provincia de Uesca (Aragón) y l'Alta Garona (Occitania).

## Toponimia
Recibe o suyo nombre en honor d'André Armengaud (1920-1994) graduau en matematicas y fisica y mosén d'a localidat occitana de Garin, amán de Banyeras de Luixón y dimpués de Dremil e La Faja. Estió guida de montanya y fació expedicions por Alaska, o Himalaya y Perú.

## Referencias

## Vinclos externos
* En Mendikat.net
Pico Audoubert

O **pico Audoubert** (en francés *pic Audoubert*) ye un pico d'os Pireneus de 3.045 metros y una prominencia de 15 metros que se troba entre a provincia de Uesca (Aragón) y l'Alta Garona (Occitania).

## Toponimia
Ye nombrau asinas en honor d'o pireneista Louis Audoubert (Casèras, Alta Garona, 24 de marzo de 1935).

## Referencias

## Vinclos externos
* En Mendikat.net
Chudería de Magallón

A **chudería de Magallón** se trobaba entre as actuals carreras de *Joaquín Liso*, *San Miguel*, *Belén Zuloaga* y a carrera d'o Castiello.

Yera situada baixo a ilesia de Sant Lorient, asentada en o cobalto de La Molilla, sobre as restas de l'antigo castiello, simbolo d'o poder en a Edat Meya.

## Historia

Os chudieus, encara que en radito numero, puede que haigan viviu en Magallón dende a epoca romana. Manimenos en a baixa Edat Meya los reis cristianos favoreixioron o suyo asentamiento. Asinas en o sieglo XV a comunidat chudieva constituyiba un 10% d'a población magallonera y pagaba una peita de con 200 sueldos anyals a lo rei.

Bi ha una sentencia arbitral de l'anyo 1415 entre os churaus y os adelantaus Alçach Gallach y Abraham Muniech en representación respectivament d'o concello y l'alchama que describe as mugas d'a chudería seguntes un informe comendau a l'alcaide Miguel Vallori por a reina Violant:

A sinoga, edificio d'una sola nau y teito a doble versant que teneba annexo un hespital, fue reparada en l'anyo 1434. Bi heba tamién en l'alchama un banyo publico. O suyo centro politico y relichioso s'ubicaba probablement en l'actual *carrera Cabezo*.

En 1492 se decretó la expulsión de toz os chudieus y estioron mandaus a l'exilio enta Tudela u embarcaus en Tortosa. Asinas, familias con apellius como los Majo, os Atortox, os Caruch, os Arueti, os Levi u los Belmoder habioron de vender as suyas posesions a los cristianos y abandonar os suyos fogars.

O 11 de chulio de 1492 a sinoga estió vendida per l'alchama a Miguel Coll, escudero, per 650 sueldos. Encara en 1493 beluns d'os chudieus que heban optau por o suyo exilio en Navarra obtenioron un salvoconducto pa baixar por l'Ebro dende Mallén dica a Mediterrania.

## Referencias

## Bibliografía
*  *Guía de las juderías de Aragón. Un apasionante recorrido por el Aragón judío*. Miguel Ángel Motis Dolader. Guías Turísticas Prames. ISBN 978-84-8321-357-5

## Vinclos externos
Barrio de Quez

O **barrio de Quez** yera un barrio situau amán de Magallón en a ladera d'o mont Quez. En iste barrio estió centrada a suya producción alfarera en puestos clamaus "rallerías". Cuantas familias i treballaban (principalment os Salvador, os Borobia y os Lobera).

Fuoron aturando a suya producción a bonico, a mayoria entre 1930 y 1955.

Toz os alfareros usaban l'archila que éls mesmos extrayeban d'o mont Quez. Como combustible ta os fornos usaban cospillo d'oliva y chuncos chicos.

As piezas elaboradas yeran emplegadas todas pa almagazenar augua. Entre as formas tipicas se trobaba o "rallo", o "castiello" y a "botija cenacho".

## Historia
O mont Quez ya yera habitau en a Edat de Fierro en o Sieglo VI aC. Bi habió tamién un poblau musulmán que deixo un fosal que estió quitau a la luz entre as obras d'a variant carretera en 1990.

O fosal musulman yera d'o sieglo XII y conteneba 148 fuesas con os suyos calavres mirando enta A Meca. Cada fuesa mediba 170&nbsp;cm de longaria, 50&nbsp;cm de profundidat y 50&nbsp;cm d'amplaria.

## Referencias
Tuca de Cllarabida Occidental

A **tuca de Cllarabida Occidental** (en francés *Clarabide Occidental*) ye una tuca d'os Pireneus de 3.008 metros d'altaria y una prominencia d'11 metros que se troba entre a provincia de Uesca (Aragón) y os Altos Pireneus (Occitania).

## Referencias

## Vinclos externos
* En Mendikat.net.
Sierra de la Galga

La **sierra de la Galga** ye una aliniación montanyosa con dirección W-E que fa parte de la unidat morfoestructural dita "serranías marguinals" de lo Sistema Iberico teruelano.

Se troba en lo termin municipal de Foz Calanda (Baixo Aragón). Lo río de Calanda desparte la sierra de la Galga a l'ueste y la sierra de Penyas Blancas a l'este, fendo las dos part de l'anticlinal de Calanda, anticlinal encabalgant en contacto con la depresión d'Ebro y despartiu de l'anticlinal de la Cantera de Saso por lo sinclinal de Penyas Blancas.

## Toponimia
L'oronimo *sierra de la Galga* fa referencia a penyas calsineras. Lo que en chistabín se dice *cantera* (piedra suelta que ha baixau por movimientos de ladera) corresponde a lo castellano *galga*, termin d'etimolochía no guaire clara y con muitos homonimos. En castellano de lo sieglo XVI s'emplegaba en cantería los catalanismos *galga* y *engalgar* derivaus de lo latín *AEQUALICARE* y *AEQUALIS* y relacionaus con la mida fixa que han de tener las piedras de construcción y la manera de posar-as bien.

## Hidrolochía
Las versants meridional y oriental desauguan enta lo río de Calanda, la versant septentrional desaugua enta un ret indefiniu de barrancos que pueden plegar dica lo barranco de Mas Blanco, tributario de Guadalop.

## Referencias

## Bibliografía
* Eduardo Viñuales Cobos (coordinador): *[[Red natural de Aragón]]. nº 15, Bajo Aragón* Prames, 2007.
* José Luis Peña Monné et al. : *[[Geomorfología de la Provincia de Teruel]]*. Instituto de Estudios Turolenses, 1984.
* Instituto Geológico y Minero de España: *Mapa Geológico de España E 1:50.000. Calanda*. Servicio de publicaciones de Ministerio de Industria y Energía, 1978.
María Luisa Arnal Purroy

**María Luisa Arnal Purroy** é una filologa y profesora universitaria aragonesa naixida d'Albelda (Litera, Uesca), especializada en dialectolochía, sociollingüistica, lexicolochía y lexicografía de la diversidat llingüistica d'Aragón. É profesora titular d'el Departamento de Llingüistica Cheneral y Hispanica de la Universidat de Zaragoza.

## Carrera
É llicenciada en filolochía hispanica con premio extraordinario por la Universidat de Zaragoza (1985). Doctora en 1992, va fer la suya tesi «*Contribución al estudio del habla de la Baja Ribagorza Occidental (Huesca)*» baixo la dirección de Tomás Buesa.

Ha publlicau un numbro d'articlos en revistas especializadas y atras publicacions nacionals y internacionals sobre dialectolochía hispanica y en particular d'Aragón. Son destacaus los articlos feitos de conchunta con José María Enguita en la primer metat de los anyos 1990, sobre el proceso de castellanización d'Aragón.

Tamén ha treballau los aspectos grafematicos y fonicos de l'aria aragonesa y en especial sobre la formación d'el fonema -ch-, tan caracteristico de la llengua aragonesa y la suya aria d'influencia, frente a los representaus por -g- y -j- en atras llenguas romances: *Orígenes de ch en Aragón y otras cuestiones conexas* (I y II), en 1995 y 1996, *El tratamiento de Ge,i-, I- iniciales en el territorio aragonés* en 1996, y *Cambios grafemáticos en textos notariales aragoneses del siglo XVIII, a la luz de las reformas ortográficas de la RAE*, 1999-2000; *Sobre variación geolingüística: el sonido prepalatal fricativo sordo y sus substitutos en Aragón* en 2001. Y en los zaguers anyos, ha treballau mes que mes el lexico aragonés y la suya presencia entre la chent choven.

Entre los llibros que ha espublicau, é coautora de *Estudio sociolingüístico de la Franja Oriental de Aragón* (1995), con María Antonia Martín Zorraquino, y autora de *El habla de la Baja Ribagorza occidental. Aspectos fónicos y gramaticales* (1998) y *Diccionario del habla de la Baja Ribagorza Occidental (Huesca)* (2003). Ha coescrito *Textos lexicográficos aragoneses de [[Benito Coll y Altabás|Benito Coll]] (1902-1903) presentados al Estudio de Filología de Aragón. Edición y estudio*, con José Luis Aliaga y *Léxico disponible de Aragón* (2004), con José Mª Enguita.

## Se veiga tamén
* Universidat de Zaragoza.
* María Antonia Martín Zorraquino.
* Tomás Buesa Oliver.
* José María Enguita Utrilla.
* José Luis Aliaga Jiménez.
* Juan Pablo Martínez Cortés.

## Referencias
Jesús Angoy

**Jesús Mariano Angoy Gil** (naxiu o 22 de mayo de 1966 d'Alagón, Zaragoza) ye un ex-futbolista y ex-chugador de fútbol americano aragonés. Como futbolista chugó de portero y en o fútbol americano chugó de *[[placekicker]]* en os Barcelona Dragons. Yera conoixido tamién por estar o yerno de Johan Cruyff.

Actualment ye entrenador d'a UE Horta.

## Fútbol
### Futbolista
Formau esportivament en o Calatayud y o Barbastro en Aragón ingresó en a cantera d'o FC Barcelona, en o Barcelona C, debutando como profesional con o CD Logroñés y con mas de 20 anyos d'edat. Pasó cuantas temporadas en o equipo filial d'o Barcelona, en Catalunya, chugando tres anyos en a Segunda División d'Espanya.

Chugó en o primer equipo dimpués d'a salida d'Andoni Zubizarreta y antis de l'arribada de Vítor Baía, substituyindo a Carles Busquets pa lograr chugar en nomás nueu partius oficials en a liga espanyola. En plegar a final d'a temporada 1995-96, tanto Angoy como Johan Cruijff (Angoy ye casau con una d'as fillas de Cruijff) decidioron deixar o club. Dimpués de chugar en o Córdoba CF en a fase pa puyar a 2ª División A d'a temporada 95-96, decidió retirar-se d'o fútbol.

### Como entrenador
En chinero de 2009 s'incorporó l'organigrama tecnico d'o Club Esportiu Europa como preparador de porteros d'o fútbol base. A temporada 2010/2011 debuta como entrenador dirichindo a o chovenil B d'o mesmo club.

En agosto de 2010 se fa oficialment cargo d'o chovenil A d'o Club Esportiu Europa que chuga en a liga nacional. En a suya segunda temporada puya a o equipo dica a división d'honor.

En noviembre de 2014 dirichió mientres bels meses a o chovenil d'o C.E. Hospitalet dica sacar-lo d'o descenso.

En 2016 prencipió a entrenar a o CD Morell en a suya primera etapa con un equipo amateur de tercera división, y en l'actualidat, dimpués d'o suyo paso por a UE LA Palma. entrena la UE Horta.

## Fútbol americano
Angoy chugó mientres siet anyos (entre 1996 y 2003) en a extinta NFL Europa como *[[placekicker|kicker]]* d'os Barcelona Dragons, pa pasar dimpués por Badalona Dracs y Bergamo Lions (Italian Football League).

En 1999, refusó una oferta d'os Denver Broncos, o equipo campión reinant d'ixe anyo d'a National Football League. Fue seleccionau en 2002 pa o Equipo Ofensivo d'a NFL Europa.

Angoy se retiró estando o segundo millor anotador en a historia d'a NFL Europa con 329 puntos totals (164 puntos extras y 55 gols de campo), estando nomás superau por l'anglés Rob Hart. Aduyó a o suyo equipo a arribar a tres World Bowls, ganando una (V) y perdendo dos (VII y IX).

Dimpués d'a desaparición d'os Barcelona Dragons chugó en os Bergamo Lions y tamién en os Badalona Dracs.

## Familia
Tien dos fillos naixius d'o suyo matrimonio con Chantal Cruyff Coster (16/11/1970, filla de Johan Cruyff): Jessua Andrea Angoy Cruyff (11/03/1993) qui ye futbolista profesional (Wigan Athletic B, Lausanne-Sport) y Gianluca Angoy Cruyff.

## Titols

## Referencias

## Enlaces externos
*  Perfil de Angoy en BDFutbol.
*  Estatisticas d'Angoy en a NFL Europa.
JJ Arcega-Whiteside

**José Joaquín Arcega-Whiteside** (Zaragoza, 31 d'aviento de 1996), mas conoixiu como **JJ Arcega-Whiteside**, ye un chugador profesional de fútbol americano aragonés. Chuga en a posión de *[[wide receiver]]* y actualment milita en os Philadelphia Eagles d'a National Football League (NFL).

Ye o primer chugador espanyol esleyito en o draft d'a NFL y o quarto chugador espanyol d'a historia d'a NFL dimpués de Jess Rodríguez, Kelly Rodríguez y Alejandro Villanueva y o primer aragonés.

## Biografía
JJ naixó de Zaragoza en aviento de 1996 en una familia muit vinclada a o basketbol. Su pai, Joaquín Arcega, chugó en as categorías inferiors d'o Club Baloncesto Zaragoza y fació carrera a livel profesional en clubs como Cajabilbao, Breogán u Gijón Baloncesto. Su mai, Valerie Whiteside, tamién estió chugadora de basketbol.

Ye sobrino de Fernando Arcega, miembro d'a selección espanyola que ganó a medalla d'archent en os Chuegos Olimpicos de Los Ángeles 1984. O suyo atro tío, Pepe, tamién estió internacional con Espanya.

## Carrera
### Universidat
#### Estatisticas

### NFL
#### Philadelphia Eagles
O 26 d'abril de 2019 fue trigau en a segunda ronda d'o Draft por os Philadelphia Eagles, convertindo-se asinas en o primer aragonés trigau en un Draft d'a NFL.

## Referencias

## Enlaces externos
* En Twitter
*  Arcegatron
*  Primera entrevista de JJ en o programa Touchdown o Nada
Sierra Molinera

La **sierra Molinera** ye una aliniación montanyosa con dirección NW-SE que fa parte de la unidat morfoestructural dita "serranías marguinals" de lo Sistema Iberico teruelano. Se troba en la part oriental de la provincia de Teruel en la comarca de lo Matarranya.

La superficie de la sierra Molinera perteneixe a los termins municipals de Ráfals y Mont-royo, estando la muga entre estos dos termins la linia de cimas de la sierra.

## Altarias
La cima mes vistable y caracteristica ye punta Molinera con bels 967–968 m, manimenos ye un poquet mes alta La Mola en lo suyo cabalto con 969 m, baixando unas decenas de metros enta l'ueste.

## Cheolochía
La sierra Molinera ye formada por un encabalgamiento de materials churasicos y cretacios sobre los materials terrichenos cenozoicos de la depresión d'Ebro, que representan lo suyo semontano septentrional. Este encabalgamiento mesozoico recibe la denominación d*'unidat Ráfals-La Chinebrosa* u *unidat de la Canyada de Beric*, y a l'ueste de l'interfluvio Matarranya-Guadalop fa part tamién de la sierra de la Chinebrosa.

## Hidrografía
La versant nord-este desaugua enta lo ret de lo barranco de la Font Vella, la versant sud-ueste lo fa enta lo barranco de l'Agrèvol, que caye en lo río Escorça, tributario de Tastavins por la suya marguin ezquierda igual como lo primer barranco.

## Referencias

## Bibliografía
* José Luis Roda Centelles (coordinador): *[[Red natural de Aragón]]. nº 5, Matarraña / Matarranya* Prames, 2006.
* Eduardo Viñuales Cobos (coordinador): *[[Red natural de Aragón]]. nº 15, Bajo Aragón* Prames, 2007.
* José Luis Peña Monné et al. : *[[Geomorfología de la Provincia de Teruel]]*. Instituto de estudios turolenses, 1984.
* Instituto Geológico y Minero de España: *Mapa Geológico de España E 1:50.000. Calanda*. Servicio de publicaciones de Ministerio de Industria y Energía, 1978.
* Instituto Geológico y Minero de España: *Mapa Geológico de España E 1:50.000. Castelserás*. Servicio de publicaciones de Ministerio de Industria y Energía, 1978.
* Instituto Geológico y Minero de España: *Mapa Geológico de España E 1:50.000. Peñarroya de Tastavins*. Servicio de publicaciones de Ministerio de Industria y Energía, 1978.
Fiesta mayor

Una **fiesta mayor** ye a fiesta u festival con que una población ‒pueden estar tamién barrios, en caso d'as grans ciudaz‒ celebra anualment un feito important d'a suya historia u tradición, como a suya fundación. Ista fiesta puet celebrar-se en honor a un santo patrón u santa patrona, decindo-se alavez fiesta patronal.

Istas fiestas gosan incluyir actos relichiosos como una misa‒ y celebracions paganas que se fan en as carreras d'a localidat, como pasavilla, conciertos, bailes, verbenas, ferias, chuegos infantils, tauromaquia y chuegos mecanicos.

## Se veiga tamién
* Fiesta patronal.
* Fiesta menor.

## Enlaces externos
*  Fiestas mayors en Aragón
Fiesta patronal

Una **fiesta patronal** ye una fiesta popular que engloba o conchunto de solemnidatz con que una población celebra o patronache d'un santo u una santa u l'advocación a la Virchen d'a localidat u conmemora una feta important d'a suya historia u tradición relichiosas. A vegadas una fiesta patronal puet estar tamién una fiesta mayor, si ye a fiesta mas destacada d'ixe lugar.

## Se veiga tamién
*Fiesta mayor
*Fiesta menor
Periodista

Un **periodista** ye una persona que se dedica profesionalment a o periodismo. A suya faina consiste en replegar y difundir información sobre fetas actuals, a chent, as tendencias y os problemas.

Os tipos de periodismo pueden ser muitos: periodismo cientifico, periodismo dichital, prensa rosa, fotoperiodismo, etc. As fetas que un periodista recenta a o publico son significativas en ambitos como a politica, a economía u a cultura. Ixo le da un poder a os periodistas (por iste motivo a profesión ye a sobén descrita como o *[[cuarto poder]]*, en alusión a os tres poders constitucionals) en o proceso de formación d'a opinión publica y en a influyencia que a revelación d'istas fetas puet tener en as posturas d'iste publico.

Con a revolución dichital apareixerían tres formas de fer periodismo: o periodismo tradicional, o periodisme participativo (visto en a dita Web 2.0, a on os ciudadans cheneran os suys propios canals de distribución, como, por eixemplo, o blog), y o periodismo ciudadán, que ye emplegau por os medios tradicionals que demandan a la ciudadanía compartir con éls noticias que olcurren en o suyo arredol con informes d'audio, fotos u vidios.
Cinta

Una **cinta** u **pelicula** ye una serie d'imáchens fixas que, cuan se prochectan en una pantalla de forma consecutiva en rapida succesión, creyan a ilusión optica d'imáchens en movimiento. O termín a sobén se fa servir como sinonimo d'obra cinematografica, ye decir, una historia (ficticia u documental), rechistrada en un soporte (cinta flexible u contenedor digital) que se grava y leye a traviés d'un mecanismo contino u intermitent de succesión d'imáchens. Istas cintas cinematograficas tamién reciben o nombre de **film**.

## Referencias

## Vinclos externos
Archivo de Filología Aragonesa

**Archivo de Filología Aragonesa** (en castellano), a sobén citada por as suyas siglas **AFA**, ye la publicación periodica oficial d'a Institución «Fernando el Católico», que depende d'a Diputación Provincial de Zaragoza. Ye la principal publicación de temas de filolochía en Aragón y se publica con una periodicidat anyal dende 1945.

Se principió a publicar en 1945 con dos series: a serie A tractaba sobre dialectolochía y la dirichiba Francisco Ynduráin, y a serie B, que iba sobre literatura, dirichida por José Manuel Blecua. En 1950 se fusionoron as dos series en una sola publicación.

Porque en os primers anyos de la publicación no i heba guaires contribuidors potencials y tampoco no i heba estudios de Filolochía hispanica en a Universidat de Zaragoza, a tematica no yera limitada. En ixes primers anyos, amaneixioron entre as pachinas de l'AFA bels nombres que con es anyos se tornarían ilustres de la lingüistica aragonesa: Gerhard Rohlfs, Rudolf Wilmes, Martí de Riquer, Bernard Pottier, Alwin Kuhn, etc. en chunto con os iniciadors d'a revista: Ynduráin y Blecua.

Actualment, a revista aculle y ha aculliu publicacions filolochicas d'un amplo numero de colaboradors, principalment de l'ambito d'o Dpto. de Lingüistica Cheneral y Hispanica d'a UNIZAR, como Tomás Buesa, Mª Antonia Martín Zorraquino, Mª Luisa Arnal, José Luis Aliaga, etc. pero tamién d'atros. A revista ye dirichida por o catedratico José María Enguita Utrilla.

## Referencias

## Se veiga tamién

* Institución «Fernando el Católico».
* José Manuel Blecua Teijeiro.
* José María Enguita Utrilla.
Ermita d'a Virchen d'o Pilar d'o Mont

A **ermita d'a Virchen d'o Pilar d'o Mont** ye una ermita situada a un kilometro d'o casco urbano de Pedrola.

## Descripción
Tien una nau central y dos adosadas que serviban pa alochar a los ermitanyos y los suyos trastes agricolas.
O retablo mayor ye d'estilo plateresco con esculturas de Sant Roque, Sant Sabastián y Sant Blas. I hai dos capiellas: una dedicada a Sant Claudio y unatra a la nuestra Sinyora d'a Esperanza.

## Historia
Estió construyida en o sieglo XVIII per o deceno duque de Villafermosa: Chusé Claudio d'Aragón y Gurrea de Castro Pinós (1697-1761).

Mientres que la Guerra d'o Francés estió cuasi completament acotolada.
Estió reconstruyida en 1819 y posteriorment una segunda reconstrucción en 1893 per orden d'a duquesa de Villafermosa María del Carmen de Aragón-Azlor.
José María Enguita Utrilla

**José María Enguita Utrilla** (Santa María de Huerta (Soria), 1950 - Zaragoza, 14 de chinero de 2025) estió un filologo, profesor universitario, catedratico de luenga espanyola en a Universidat de Zaragoza y director de l'Archivo de Filología Aragonesa en a Institución «Fernando el Católico».

Succesor de Tomás Buesa en a catedra de luenga espanyola, ha continau as linias d'estudio d'aquel sobre o espanyol d'America Latina y sobre dialectolochía aragonesa.

Murió lo 14 de chinero de 2025 a resultas d'un accident vascular cerebral.

## Formación
Estudió Filolochía Romanica en a Facultat de Filosofía y Letras d'a Universidat de Zaragoza dende 1969 dica 1973. Se doctoró en a mesma universidat con a tesi doctoral *La influencia americana en el léxico de la "Historia general y natural de las Indias", de Gonzalo Fernández de Oviedo* en 1980, con Premio Extraordinario de Doctorau.

## Docencia
Como docent, l'amostranza l'ha feito mas que mas sobre luenga espanyola y as relacions lingüisticas entre America y a Peninsula Iberica, sobre a historia d'a luenga espanyola y sobre dialectolochía hispanica. A dintro d'esta zaguera, ha tocau bellas veces a Filolochía aragonesa.

## Atras aportacions
En colaboración con María Antonia Martín Zorraquino ye autor de *Las lenguas de Aragón* (Zaragoza, 2000), una obra que s'ha tomau de referencia posteriorment. Ye coautor de bels articlos sobre aragonés y o proceso de castellanización d'Aragón, escritos con Mª Luisa Arnal en os primers anyos 1990, cuan esta tematica encara no teneba guaire cobertura dende una optica academica.

Dende 1985 dica 2006 estió lo secretario d'a sección de filolochía d'a Institución «Fernando el Católico». y secretario de l'Archivo de Filología Aragonesa, que edita ixa entidat. Dende 2007 ye o director de l'AFA.

## Referencias

## Se veiga tamién
* Universidat de Zaragoza.
** Departamento de Lingüistica Cheneral y Hispanica d'a Universidat de Zaragoza.
* Tomás Buesa Oliver.
* María Antonia Martín Zorraquino.
* María Luisa Arnal Purroy.
Hespital de Magallón

O **hespital de Magallón** ye un antigo hespital que funcionaba en Magallón. Actualment ye emplegau como sala multiusos.

## Historia
En o sieglo XVI se creyó un hespital en Magallón con o nombre de "Hespital d'a nuestra Sinyora d'o Buen Suceso de Magallón".
En 1845 se construyió l'actual edificio con a fortuna donada por Tomás Gallego.

Dimpués se convirtió en Colechio y en oficina de Correus.
En 2012 estió rehabilitau.

## Referencias
Puent de Fornols

O **Puent de Fornols** ye un puent que se troba en o termin municipal de Magallón amán d'o lugar.

En iste puesto cruceya sobre la Uecha l'antiga calzada romana y posteriorment o camín reyal que veniba dende Zaragoza y pasaba per a zona d'os Siete Cabezos.

O puent tien dos arcos con una columna central. Os arcos orichinals yeran de piedra, encara que uno d'ells s'escatumbé y estió reconstruyiu en ladriello. Iste puent ye parellano a lo puent Clox de Borcha.